Пенчо Славейков
Из „Златен дъжд“

chitanka.info

На голия валог самотно стоиш,

ти, стройна Калино. Защо ли трептиш?

С приветна милувка те слънцето грей,

и вейки ти вихър отнийде не вей…

— Попитай сърцето си, пътниче, ти:

то в свойта самотност защо ли трепти —

не грей ли го слънце с привет от небето?

И моя ответ ти ще чуйш от сърцето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.